
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«26» кастрычніка 2023 г.
	   № 18
	                      г. Бішкек



Аб праекце рашэння Вышэйшага Еўразійскага эканамічнага савета «Аб унясенні змяненняў у Палажэнне аб бюджэце Еўразійскага эканамічнага саюза»

1. Адобрыць праект рашэння Вышэйшага Еўразійскага эканамічнага савета «Аб унясенні змяненняў у Палажэнне аб бюджэце Еўразійскага эканамічнага саюза» (прыкладаецца) і прадставіць яго для разгляду Вышэйшым Еўразійскім эканамічным саюзам.
2.  Гэта Рашэнне ўступае ў сілу з даты яго прыняцця.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«   »                    20     г.
	             № 
	г.


	
Аб унясенні змяненняў у Палажэнне аб бюджэце 
Еўразійскага эканамічнага саюза

У адпаведнасці з падпунктам 6 пункта 2 артыкула 12 і артыкулам 20 Дагавора аб Еўразійскім эканамічным саюзе ад 29 мая 2014 года і з мэтай аказання за кошт сродкаў бюджэту Еўразійскага эканамічнага саюза фінансавага садзейнічання пры рэалізацыі дзяржавамі – членамі Еўразійскага эканамічнага саюза сумесных кааперацыйных праектаў у галінах прамысловасці Вышэйшы Еўразійскі эканамічны саюз вырашыў:
1. Унесці ў Палажэнне аб бюджэце Еўразійскага эканамічнага саюза, зацверджанае Рашэннем Вышэйшага Еўразійскага эканамічнага савета ад 10 кастрычніка 2014 г. № 78, змяненні згодна з дадаткам.
2. Гэта Рашэнне ўступае ў сілу з даты ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы аказання фінансавага садзейнічання за кошт сродкаў бюджэту Еўразійскага эканамічнага саюза пры рэалізацыі дзяржавамі – членамі Еўразійскага эканамічнага саюза сумесных кааперацыйных праектаў у галінах прамысловасці, падпісанага 25 мая 2023 г.

Члены Вышэйшага Еўразійскага эканамічнага савета

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі


ДАДАТАК

да Рашэння Вышэйшага
Еўразійскага эканамічнага савета
ад                    20   г.  №


ЗМЯНЕННІ,
якія ўносяцца ў Палажэнне аб бюджэце
Еўразійскага эканамічнага саюза

1. Абзац дваццаты пункта 2 пасля слоў «бюджэту Саюза» дапоўніць словамі «, уключаючы выдаткі на аказанне фінансавага садзейнічання пры рэалізацыі дзяржавамі – членамі Саюза сумесных кааперацыйных праектаў у галінах прамысловасці,».
2. Пункт 9 дапоўніць абзацам наступнага зместу:
«аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці.».
3. Абзац другі пункта 18 пасля слова «абслугоўвання» дапоўніць словамі «, парадак аказання фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці».
4. Пункт 31 дапоўніць абзацам наступнага зместу:
«Фінансаванне выдаткаў на аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці ажыццяўляецца Камісіяй у валюце Расійскай Федэрацыі – расійскіх рублях – з рахункаў Камісіі для ажыццяўлення аперацый па выдатках бюджэту Саюза.».
5. У пункце 32: 
абзац першы пасля слова «плату» дапоўніць словамі «і аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці»;
дапоўніць абзацам наступнага зместу:
«Сродкі бюджэту Саюза, прадугледжаныя на аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці выкарыстоўваюцца толькі на ўказаныя мэты і не могуць быць пераразмеркаваны на фінансаванне іншых крыніц выдаткаў, прадугледжаных бюджэтам Саюза.».
6. Пункт 35 дапоўніць абзацам наступнага зместу:
«Астаткі бюджэтных сродкаў, якія ўтварыліся на рахунках органаў Саюза па стане на 1 студзеня чарговага фінансавага года, прадугледжаныя на аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці, захоўваюць мэтавы характар і выкарыстоўваюцца ў чарговым фінансавым годзе ў якасці дадатковага фінансавання звыш выдаткаў, прадугледжаных Камісіяй у бюджэце Саюза на чарговы фінансавы год, з наступным адлюстраваннем указаных аперацый у бюджэтнай справаздачнасці.».

